
DĖL ATSAKYMŲ Į KLAUSIMUS 

Lietuvos Respublikos valstybinė darbo inspekcija prie Socialinės apsaugos ir darbo ministerijos (toliau – VDI, Perkančioji organizacija) vykdo skelbiamą atviro (supaprastinto) konkurso būdu „Projekto Nr. 07-006-P-0001 veiksmų 1.1.1 ir 2.1.1. "Įmonių profesinės rizikos valdymo specialistų kompetencijų tobulinimas (mokymai) profesinės rizikos valdymo klausimais“ organizavimo paslaugų pirkimą (pirkimo ID 3709603).
Atsakome į š. m. liepos 29 d. CVP IS priemonėmis gautus klausimus, atliekant „Projekto Nr. 07-006-P-0001 veiksmų 1.1.1 ir 2.1.1. "Įmonių profesinės rizikos valdymo specialistų kompetencijų tobulinimas (mokymai) profesinės rizikos valdymo klausimais“ organizavimo paslaugų pirkimą (pirkimo ID 3709603).
[bookmark: _Hlk204932481]1. Klausimas. Koks turėtų būti mokymo grupės vidutinis dydis? Techninės specifikacijos 2.5 p.:“Mokymų grupės vidutinis dydis yra 15 asmenų (dalyvių skaičius grupėje gali svyruoti iki 30 procentų imtinai).", o 2.7. p.:"Vienoje grupėje turi būti vidutiniškai apie 20 dalyvių (su leidžiama paklaida 2-3 žmonės).“
Atsakymas.
Mokymo grupės vidutinis dalyvių skaičius turėtų būti 20 asmenų, kaip nurodyta Techninės specifikacijos 2.7 punkte: „Vienoje grupėje turi būti vidutiniškai apie 20 dalyvių (su leidžiama paklaida 2–3 žmonės).“ Ši nuostata yra tikslesnė ir atitinka Projekto įgyvendinimo plane numatytą mokymo modelį.
Techninės specifikacijos 2.5 punkte nurodytas grupės dydis – „vidutinis dydis yra 15 asmenų (dalyvių skaičius grupėje gali svyruoti iki 30 procentų imtinai)“ – yra techninė klaida, susijusi su grupių skaičiumi, o ne asmenų mokymo grupėje. 
Todėl teisingu laikytinas 2.7 punkte pateiktas vidutinis dydis – 20 dalyvių su 2–3 mokymo dalyvių paklaida.
Taisome 2 priedas. Techninė specifikacija, techninę klaidą (pridedama  2 priedas. Techninė specifikacija (AKTUALI)) ir išdėstome taip:
2.5. Mokymo paslaugos turi būti organizuojamos regioniniu principu: įmonių profesinės rizikos valdymo specialistų kompetencijų tobulinimas (mokymai) Sostinės regione, įmonių profesinės rizikos valdymo specialistų kompetencijų tobulinimas (mokymai) vidurio ir vakarų Lietuvos regione. Regionų ribos apibrėžtos LR Vyriausybės 2016 m. sausio 6 d. nutarimu Nr. 5 „Dėl sostinės regiono ir vidurio ir vakarų Lietuvos regiono sudarymo“ (vadovautis teisės akto „Dėl Sostinės ir Vidurio ir vakarų Lietuvos regiono sudarymo (lrs.lt) aktualia redakcija https://e-seimas.lrs.lt/portal/legalAct/lt/TAD/43e1c630b92011e5be9bf78e07ed6470 ).
	Apmokomų asmenų skaičius
	Grupių skaičius*
	Mokymai vykdomi šiuose regionuose**
	Mokymų trukmė

	300
	15
	Sostinės (Vilniaus) regionas
	8 astronominės valandos

	580
	29
	Vidurio ir vakarų Lietuvos regionas (VVL)
	8 astronominės valandos


*mokymų grupės vidutinis dydis yra  20 asmenų (dalyvių skaičius grupėje gali svyruoti iki 30 procentų imtinai).
**mokymai gali vykti tą pačią dieną tik skirtingose auditorijose.

2. Klausimas.  TS 3.10. Paslaugų teikėjas per 5 (penkias) darbo dienas po kiekvienų mokymų Perkančiajai organizacijai turės pateikti: d) pagal Perkančiosios organizacijos pateiktą formą, dalyvio įmonės, įstaigos, organizacijos vadovo. (darbdavio) pasirašytą raštą, patvirtinantį, kad mokymų dalyvis atlieka DSS specialisto funkcijas arba atitinka mokymų tikslinę grupę. Kokį dokumentą turėtų pateikti dalyvis, jeigu jis atlieka DSS funkcijas daugelyje įmonių pagal atstovavimo sutartis?
Atsakymas.
Jei mokymo dalyvis atlieka DSS funkcijas daugelyje įmonių pagal atstovavimo (ar paslaugų teikimo) sutartis, jis turėtų pateikti bent vienos įmonės, kurioje jis atlieka DSS tarnybos funkcijas, vadovo pasirašytą raštą, patvirtinantį šį faktą arba paslaugų teikimo sutartį, kurios pagrindu atliekamos DSS tarnybos funkcijos.
Mokymo dalyvis PO pateiktoje formoje turi įrašyti tik vieną įmonę, kurioje atlieka DSS tarnybos funkcijas, kadangi įmonių skaičius niekaip neįtakoja jo priklausymo tikslinei grupei.
Mokymo dalyvis, atliekantis darbuotojų saugos ir sveikatos (DSS) specialisto funkcijas daugelyje įmonių pagal paslaugų teikimo sutartis, turėtų pateikti sutartį (-is) arba kitą dokumentą (-us), kurie patvirtina jo funkcijas/darbą DSS specialistu tose įmonėse. Tinkamais dokumentais laikytini šie: atstovavimo sutartis arba paslaugų teikimo sutartis, kurioje aiškiai nurodyta, kad konkretus mokymo dalyvis teikia DSS paslaugas konkrečioje įmonėje, arba dokumentą, kuriame būtų nurodytos mokymo dalyvio vykdomos konkrečios saugos ir sveikatos funkcijas.
Paaiškiname, kad svarbiausia, kad pateiktas dokumentas aiškiai įrodytų dalyvio faktinį DSS specialisto funkcijų vykdymą konkrečioje įmonėje, t. y. atitikimą mokymo tikslinei grupei.

Pastaba. Pasiūlymų pateikimo terminas pratęsiamas nebus.


Viešojo pirkimo komisija



[image: ][image: ]
	Biudžetinė įstaiga
Algirdo g. 19
LT-03607 Vilnius

	Tel. (8 5) 265 0193
Faks. (8 5) 213 9751
El. p. info@vdi.lt, www.vdi.lt Konsultacijų tel. (8 5) 213 9772
	Duomenys kaupiami ir saugomi Juridinių asmenų registre 
Kodas 188711163





image1.png




image2.jpeg




image5.jpeg




image3.png
VALSTYBINE
DARBO INSPEKCIIA




image4.png
WI




